./data/phi1348/abo015/phi1348.abo015.perseus-lat2.xml
milites domus senatorias salutandi causa ingredi     etiam patrum decreto prohibuit  libertinos, qui se pro equitibus R  agerent, publicauit,     ingratos et de quibus patroni quererentur reuocauit in seruitutem aduocatisque eorum     negauit se aduersus libertos ipsorum ius dicturum   cum     quidam aegra et adfecta mancipia in insulam Aesculapii taedio medendi     exponerent, omnes qui exponerentur liberos esse sanxit, nec redire in dicionem domini, si     conualuissent; quod si quis necare quem mallet quam exponere, caedis crimine teneri      uiatores ne per Italiae oppida nisi aut pedibus aut sella aut lectica transirent, monuit     edicto  Puteolis et Ostiae singulas cohortes ad arcendos incendiorum casus collocauit